**TAAK 9: VOORBEREIDE TOESPRAAK (10) – TYD: 4-5 MINUTE**

**OPDRAG**

1. Doen navorsing oor EEN van die onderstaande temas en lewer ‘n toespraak van 2-3 minute daaroor.
2. Lees die temas deeglik, kies een en bepaal dan watter onderwerp jy daaroor gaan formuleer. .
3. Jou finale keuse van ‘n onderwerp sal deur die onderwyser geverifieer word.
4. Gebruik toepaslike hulpmiddels om die gehalte van jou aanbieding te verhoog.
5. Lewer ‘n netjiese geskrewe of getikte weergawe van jou toespraak in.

**Onthou**:

* Praat direk met die gehoor.
* Verwys na 'n wye verskeidenheid bronne wat geraadpleeg is insluitend ‟n reeks feite en gee erkenning aan die geraadpleegde bronne.
* Gebruik 'n effektiewe inleiding en maak ‘n gevolgtrekking, ontwikkel idees en argumente op ’n duidelike en logiese manier sodat die toespraak op die man af is en afwykings, onnodige herhaling en clichés vermy word.
* Gebruik organisatoriese strukture soos chronologie, onderwerp, oorsaak-gevolg, vergelyk-kontrasteer en probleemoplossing om in te lig en te oorreed.
* Gebruik korrekte intonasie en frasering.
* Bied 'n duidelike argument aan en hou dit vol deur verskillende gepaste bewyse te kies (bv. statistiek, getuigskrifte, spesifieke gevalle) wat geloofwaardig, geldig en relevant is.
* Gebruik gepaste aanspreekvorme en herhalings.
* Gebruik gepaste woordkeuse, taalstrukture en –konvensies.
* Gebruik verbale en nieverbale tegnieke (bv. toon, stemprojeksie en -modulasie, volume, tempo, frasering, oogkontak, gesigsuitdrukkings, gebare, liggaamstaal) in aanbiedings.

***Enkele voorbeelde van onderwerpe*:**

1. ‘n Mens se skryfvermoë verklap iets van jou as mens.
2. Armoede leer ‘n mens om harde bene te kou.
3. Bygelowe is steeds in 2016 vir baie mense ‘n realiteit.
4. Daar word graffiti geskryf op mens-mure.
5. Dade praat harder as woorde.
6. Die alledaagse frustrasies dryf ‘n mens teen die dak uit.
7. Suid-Afrika beskik nie oor die vermoë om aan sy mense werk te verskaf nie.
8. Die beste speler is gewoonlik ‘n toeskouer op die kantlyn.
9. Die jeug van vandag is nie gemaksugtig nie.
10. Die lekkerste plek op aarde is ‘n kind se ouerhuis.
11. Drome gee ‘n mens vlerke.
12. Jou eie honde byt die seerste.
13. As die geld-skoen druk, moet jy leer om kaalvoet te loop.
14. Hoe jongmense se koppe werk
15. ‘n Uitsonderlike Suid-Afrikaner
16. ’n Ware man/ vrou
17. Mense en hul rare troeteldiere
18. Sleutels
19. Fisiese aktiwiteite versus passiewe rekenaarspeletjies.
20. Sosiale netwerke – euwel of noodsaaklikheid?
21. Kan mense werklik net sê of doen wat hulle wil, of moet daar perke gestel word?
22. Internet versus die biblioteek
23. Sosiale netwerke bedreig normale sosiale kommunikasie.

**Assessering:**

Jou toespraak sal aan die hand van die amptelike rubriek geassesseer word.